I FECHGYN YR YSGOL RAMMADEGOL, 
EMLYN. 

Mae Ysgol Tref Emlyn 
Yn uchel mewn clod, 

Mae llawer o'i bechgyn 
Am gyraedd rhyw nod; 

Mae ganddi ddoeth athraw, 
Talentog, dinam , 

Yn teimlo dros fechgyn 
Sy'n ofni'r “exam.” 


Chwi fechgyn yr Ysgol, 
Mae'n llawn bryd deffroi, 

Gelynion ein hen iaith 
Sy'n awr yn crynhoi; 

Yn llwyr benderfynu. 
I'w chael hi dan dra'd 

Os na wneir rhyw ymdrech 
I attal y brad. 


Pan fyddoch yn dysgu 

'R hen ieithoedd yn awr, 
Gofalwch am gadw 

Yr hen iaith ar glawr; 
Ardderchog yw'n hiaith, 

Mawreddog yw'n gwlad, 
Mae'n llawn o enwogion 


Heb ddichel na brad. 


Chwi fechgyn talentog, 
Gofalwch mewn pryd 
Am. beidio cymmysgu 
Yr ieithoedd ynghyd; 
Os Cymraeg fyddo'r iaith 
Fyddo genych mewn llaw, 
O cedwch hi'n bur 
Heb ei llusgo mewn baw. 


Ardderchog yw Groeg, 
Ac hefyd Hebraeg; 
Iaith gadarn yw Lladin, 
Er nad yw'n Geltaeg,; 
Cymmysglyd yw'r Saesoneg, 
Yn d'rysu pob dyn, 
O'r Sais hyd y Cymro, 
"Does wahaniaeth pa un. 


Chwi fechgyn, gofalwch 
Am barchu eich iaith, 

Peidiwch aros ar hyny— 
Mae rhagor o waith, 

Sef dysgu'r holl ieithoedd 
Ddefnyddir gan ddyn, 

Fel byddo'ch cyfeiriad 
At achub pob 6*rm 

